《余自天禧元祀解宥密之职首治是邦越明月而移》
宋代·张耆

雄屏口分寄，珍祠倏再临。
翚飞丛宇峻，龙濩伏渊深。
蘋藻罗清荐，金匏合雅音。
风旌翻凤蜺，晨炷燎榆沉。
麝墨披新刻，尘签认旧吟。
乐游情未足，残照下西岑。

作者简介：（?—1048）开封人，字元弼，本名旻。年十一事真宗于藩邸，善射。咸平中，在定州与契丹战。景德罢兵，迁侍卫亲军马军都虞候。从东封西祀。大中祥符九年进宣徽南院使兼枢密副使。仁宗天圣三年，召为枢密使。累封徐国公。为人重密有智数，知传记及术数之学，言象纬辄中。章献太后微时曾寓其家，耆事之甚谨，及太后预政，宠遇最厚。安佚富盛逾四十年。以太子太师致仕。卒谥荣僖。